**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K ORGANIZACIJI ŠTEVILA ODDELKOV IN SISTEMIZACIJI DELOVNIH MEST V VRTCU PRI OŠ LUCIJANA BRATKOVIČA BRATUŠA RENČE**

*PRAVNA PODLAGA:*

* Pravilnik o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18 in 54/21)
* Zakon o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče (v nadaljevanju: Zavod) je na Občino Renče-Vogrsko dne 24. in 25. 5. 2021 vložila predlog sistemizacije delovnih mest in organizacije dela v vrtcu za šolsko leto 2021/22. V tej vlogi je Zavod zaprosil za izdajo:

* soglasij k organizaciji in oblikovanju oddelkov vrtca in sistemizaciji delovnih mest v vrtcu v šolskem letu 2021/2022,
* sklepa, da lahko vrtec pri oblikovanju oddelkov upošteva fleksibilni normativ in
* sklepa o manjši notranji igralni površini na otroka.

Zavod je dne 27. 5. vlogo dopolnil s pojasnilom o pravilnih seštevkih v predlogu sistemizacije v razlagi za vzgojitelje in pomočnike, dne 14. 6. pa je ravnatelj na podlagi poziva občinske strokovne službe (iz razloga, ker v obrazložitvi sistemizacije delovnih mest ni bila predstavljena nova zaposlitev računalnikarja v obsegu 0,30) podal še obrazložitev zaposlitve tega računalnikarja (obrazložitev v prilogi).

*RAZLOGI ZA SPREJETJE SKLEPA:*

24. člen Pravilnika o normativih za opravljanje dejavnosti predšolske vzgoje določa, da vrsto in število oddelkov ter število otrok v oddelku določi vrtec v soglasju z lokalno skupnostjo, ustanoviteljico vrtca. Oddelke se oblikuje pred začetkom šolskega leta za celotno šolsko leto.

*OCENA STANJA:*

**I. Oblikovanje oddelkov vrtca**

Iz predloga OŠ Lucijana Bratkoviča Bratuša Renče izhaja, da je potrebno tudi v šolskem letu 2021/2022 oblikovati 8 oddelkov vrtca, tako kot v tekočem šolskem letu. Glede na starostno strukturo vpisanih otrok je potrebno oblikovati tri skupine prvega starostnega obdobja in pet skupin drugega starostnega obdobja, oz. pet skupin v Renčah in tri skupine v Bukovici, kot sledi iz Tabele 1:

**TABELA 1:**

|  |  |  |
| --- | --- | --- |
| **Vrtec** | **Oddelek** | **Normativ** |
| **RENČE** …..... | 1 skupina drugega starostnega obdobja …  (Homogena skupina)  1 skupina drugega starostnega obdobja…  (Homogena skupina)  1 skupina drugega starostnega obdobja…  (Homogena skupina 3-4 letni)  1 skupina prvega starostnega obdobja…  (Homogena skupina)  1 skupina prvega starostnega obdobja …  (Homogena skupina)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | 17 - 22 otrok, vključenih 22 otrok,  17 - 22 otrok, vključenih 22 otrok  12 – 17 otrok, vključenih 15 otrok  9 -12 otrok, vključenih 12 otrok  9 – 12 otrok, vključenih 9 otrok  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **BUKOVICA** . | 1 skupina drugega starostnega obdobja …  (Heterogena skupina)  1 skupina drugega starostnega obdobja  (Kombinirana skupina)  1 skupina prvega starostnega obdobja ……  (Homogena skupina) | 14 - 19 otrok, vključenih 19 otrok  10 - 17 otrok, vključenih 15 otrok  (najavljena + 2 otroka)  9 -12 otrok, vključenih 10 otrok  (najavljen + 1 otrok) |

V vrtec v Renčah je bilo na dan priprave gradiva Zavoda vpisanih 80 otrok (lani 84), v vrtec v Bukovici 43 (lani 44), skupaj 123 otrok (lani 128 otrok).

**II. Sistemizacija delovnih mest**

OŠ Lucijana Bratkoviča Bratuša Renče predlaga Občini, da izda soglasje k sistematizaciji 24,801 (lani 23,862) skupno zaposlenih v Vrtcu, ki so vključeni v kalkulacijo cene za vrtec, in sicer:

* 18,055 zaposlenih, ki neposredno v oddelkih izvajajo program Vrtca (vzgojitelji, pomočniki vzgojitelja, pomočnik ravnatelja za vrtec, svetovalni delavec – v obsegu navedenih deležev),
* 6,746 ostalih delavcev, ki programov ne opravljajo neposredno z otroki (tehnično administrativni kader skladno z normativi, + dodatno 0,3 obsega zaposlitve na novo sistematiziranem delovnem mestu »računalničar«.)

V vrtcu je zaposlena tudi ena delavka za določen čas kot spremljevalka gibalno oviranega otroka po odločbi Komisije in sklepu občine, ki ni upoštevana v kalkulaciji cene za vrtec.

Odbor za družbene dejavnosti je vlogo za podajo soglasij obravnaval na svoji 18. seji dne 14. 6. in sprejel sklepe, s katerimi predlaga Občinskemu svetu, da:

* vrtcu poda soglasje k uporabi fleksibilnega normativa pri oblikovanju oddelkov vrtca v vseh skupinah, in sicer da se število otrok v oddelku lahko poveča za dva otroka,
* vrtcu poda soglasje k organizaciji dela in sicer k oblikovanju osmih oddelkov vrtca,
* vrtcu poda soglasje k sistemizaciji delovnih mest, kot je Zavod predlagal v vlogi dne 25. 5. 2021, a brez sistemizacije nove zaposlitve računalnikarja v obsegu 0,3.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k sistemizaciji organizaciji dela v vrtcu in k uporabi povečanega (fleksibilnega) normativa za oblikovanje oddelkov.

**III. Sklep o manjši notranji igralni površini na otroka**

Sklep z obrazložitvijo je pripravljen v ločenem gradivu.

*FINANČNE IN DRUGE POSLEDICE:*

Finančne in druge posledice so podobne kot v tekočem šolskem letu, nekoliko se bodo verjetno povečale finančne obveznosti zaradi povečanih stroškov plač, kar bo v največji meri posledica napredovanj.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 24. in 25. člena Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18 in 54/21), 17. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Občina Renče-Vogrsko daje Osnovni šoli Lucijana Bratkoviča Bratuša Renče soglasje, da v šolskem letu 2021/2022 oblikuje 8 oddelkov vrtca, in sicer 5 oddelkov v Vrtcu Renče in 3 oddelke v Vrtcu Bukovica.

Pri oblikovanju oddelkov se glede na potrebo lahko uporabi fleksibilni normativ (najvišje število vključenih otrok v posameznem oddelku se lahko poveča največ za dva otroka).

2.

Občina Renče-Vogrsko daje Vrtcu pri OŠ Lucijana Bratkoviča Bratuša Renče soglasje k sistemizaciji 18,055 strokovnih delavcev in 6,446 ostalih delavcev oz. skupaj 24,501 v Vrtcu pri OŠ Lucijana Bratkoviča Bratuša Renče v šolskem letu 2021/2022, ter spremljevalca gibalno oviranega otroka z odločbo. V tej sistemizaciji ni všteta nova zaposlitev računalnikarja v obsegu 0,3.

3.

Ta sklep prične veljati takoj.

Številka: Tarik Žigon l. r.

Bukovica, Župan